*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*68. számú előterjesztés*

Bátaszék Város Önkormányzat Képviselő-testületének 2023. március 29-én

16 órakor megtartandó ülésére

Döntés a település területén lévő közúti forgalomirányító jelzőberendezések üzemeltetési költségének megosztására vonatkozó megállapodásról

|  |
| --- |
| **Előterjesztő:** Dr. Bozsolik Róbert polgármester**Készítette** : Takaróné dr. Mihó Beatrix jogi referens **Törvényességi ellenőrzést végezte:** Dr. Firle-Paksi Anna aljegyző**Tárgyalja:**. PG Bizottság 2023.03.28 |

**Tisztelt Képviselő-testület!**

A Magyar Közút Nonprofit Zrt. (a továbbiakban: MK) 2023. február 28. napján azzal kereste meg Bátaszék Város Önkormányzatát (a továbbiakban: Önkormányzat), hogy az MK és az Önkormányzat érdekeltségi körében lévő, nevezetesen az 56-os számú másodrendű főút és az 5513-as mellékút találkozásánál, valamint a Lajvér utca és az 56-os számú főút csatlakozásánál lévő közúti forgalomirányító jelzőberendezések üzemeltetési költségét, MK és az Önkormányzat ossza meg egymás között.

A Magyar Közút Nonprofit Zrt. a megemelkedett energiaárak miatt nem tudja vállalni a jelzőberendezések eddigi gyakorlat szerinti üzemeltetését.

Az előterjesztés mellékletét képező megküldött megállapodás szerint az éves üzemeltetési díj- ellenőrzési és karbantartási munkák - Bátaszék Város Önkormányzatát terhelő egy évre eső részarányos díja:

105 600 Ft + Áfa (azaz nettó százötezer –hatszáz forint + áfa)

Ez a díj kiegészülhet az eseti javítások díjával (olyan rongálásból, vagy elemi csapásból származó káresemény miatti javítási díj, amelyet a biztosító nem fizet meg a Magyar Közút részére. (A MK-tól kért kiegészítő tájékoztatás szerint az utóbbi 4-5 évben ilyen eseti javítási díj nem volt.)

## A forgalomirányító jelzőlámpák követelményeiről, tervezési, telepítési és üzemeltetési előírásairól szóló 41/2003. (VI.20.) GKM rendelet melléklete a Jelzőlámpás Forgalomirányítás Szabályzata (FISZ), melynek 17. pontja rendelkezik a jelzőlámpák üzemeltetésének alapelveiről.

*„17.1. A forgalomirányító jelzőlámpákat az út kezelőjének kell fenntartania és működtetnie. Az olyan forgalomirányító jelzőlámpák működtetésénél, ahol a csomópontba csatlakozó utak nem azonos útkezelők kezelésében vannak, az érintett útkezelők közötti – a forgalmi ágak száma által meghatározott érdekeltségi arány figyelembevételével megkötött – megállapodás az irányadó.”*

A jelzőlámpával érintett útszakaszaszok közül az 56-os számú főút és az 5513-as mellékút a Magyar Közút Nonprofit Zrt. kezelésében van, ugyanakkor a Lajvér utca önkormányzati tulajdonban lévő, önkormányzati fenntartású út, ezáltal a csatlakozó utak nem azonos útkezelő kezelésében vannak.

A csomópontban 7 db háromfogalmú (járműforgalmat szabályozó piros-sárga-zöld) jelzőfej található, melyből 3 db úttest feletti, továbbá 8 db kétfogalmú (gyalogosforgalmat szabályozó piros-zöld) jelzőfej, illetve 2 db sárga villogó.

Ezekből 2 db kétfogalmú (4 fénypont) és 1 db háromfogalmú (3 fénypont) tartozik önkormányzati úthoz.

Figyelemmel arra is, hogy a csomópont lámpás forgalomirányítását korábban sem az önkormányzat kezdeményezte, így a fenntartás költségeinek részbeni átvállalása sem lenne célszerű, kérjük a képviselő-testület állásfoglalását az „A” vagy „B” határozati javaslat elfogadásával.

**„A” H a t á r o z a t i j a v a s l a t :**

**közúti forgalomirányító jelzőberendezés üzemeltetési költségének megosztására vonatkozó megállapodás elutasítására**

Bátaszék Város Önkormányzat Képviselő-testülete

1. a Magyar Közút Nonprofit Zrt és Bátaszék Város Önkormányzata érdekeltségi körében - az 56-os számú főút és az 5513-as mellékút, valamint a Lajvér utca kereszteződésében – lévő közúti forgalomirányító jelzőberendezés üzemeltetési költségeihez nem kíván hozzájárulni,
2. a Magyar Közút Nonprofit Zrt által megküldött megállapodás megkötését nem támogatja.

*Határidő:* 2023. április 5.

*Felelős:*  Dr. Firle –Paksi Anna aljegyző

 (a határozat megküldéséért)

*Határozatról értesül:* Magyar Közút Nonprofit Zrt

 irattár

**„B” H a t á r o z a t i j a v a s l a t :**

**Közúti forgalomirányító jelzőberendezés üzemeltetési költségének megosztására vonatkozó megállapodás jóváhagyására**

Bátaszék Város Önkormányzat Képviselő-testülete

1. vállalja, hogy a Magyar Közút Nonprofit Zrt. és Bátaszék Város Önkormányzata érdekeltségi körében - az 56-os számú főút és az 5513-as mellékút, valamint a Lajvér utca kereszteződésében - lévő közúti forgalomirányító jelzőberendezések üzemeltetési költségét megosztja egymás között a határozat mellékletét képező megállapodás alapján;
2. az éves üzemeltetési költség önkormányzatot terhelő, 2023. évre vonatkozó részét, mely nettó *105 600 Ft +ÁFA*a 2023. évi költségvetés általános tartaléka terhére, valamint a következő évekre vonatkozó fenti összeggel megegyező díját az önkormányzat mindenkori költségvetésének terhére biztosítja;
3. felhatalmazza a város polgármesterét a megállapodás aláírására.

*Határidő:* 2023. április 30.

*Felelős:* Dr. Bozsolik Róbert polgármester

 (megállapodás aláírásáért)

 Dr. Firle-Paksi Anna aljegyző

 (a határozat megküldéséért)

*Határozatról értesül:* Magyar Közút Nonprofit Zrt

Bátaszéki KÖH Pénzügyi Iroda

 irattár